Weşanxaneyê Vateyî ke bitaybetî Kirmanckî ser o xebetîyeno û heta nika bi seyan kitabî û 60 hûmarê kovara Vateyî çap kerdî, humara 60. ya Kovara Vateyî weşanaye. Kovara ke hîrê aşman de reyêk vejîyena, na hûmare ci zî sey ê bînan bi babetanê muhîman û zaf renginan pirr a.
Kovara Vateyî ke serra 1997’î ra nata safî Kirmanckî yena weşanayene, ziwan, kultur, huner û  xeylî babetanê bînan bi Kirmanckî wendoxanê xo rê pare kena. Kovara ke 20 serrî  ra zêdêr o bi hawayêkê perîyodîkî weşanê xo domnena, averşîyayîş û standardbîyayîşê Kirmanckî de wayîrê rolêkê muhîmî ya.
